OKRESNÁ PROKURATÚRA RUŽOMBEROK 
Dončova 8, 034 53 Ružomberok 1	

Číslo: 1 Pv 283/15/5508	Ružomberok  15.03.2016
EEČ: 2-42-21-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Ružomberok

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
a
poškodeným:  
1.	XXXXX 
dátum narodenia: XXXXX 
trvalé bydlisko: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 700 € 
Peňažná suma určená na všeobecne prospešné účely: 100 € 
Konkrétny adresát peňažnej sumy určenej na všeobecne prospešné účely: Občianske združenie Hrabovčan, so sídlom Hrabovská cesta 2, 03401 Ružomberok, IČO: 3797614
Suma odovzdaná štátu na peňažnú pomoc obetiam trestnej činnosti: 50 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorá je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Ružomberok pod spisovou značkou ORP-72/DI-RK-2015.

na tom skutkovom základe, že: 
dňa 25.09.2015 v čase o 22.30 h viedla osobné motorové vozidlo zn. Škoda Octavia, ev. č. NO-989BB po ceste I/59 Bystrická cesta v Ružomberku, v smere od Banskej Bystrice, kde na križovatke predmetnej komunikácie s cestou I/18 pri odbočovaní vľavo nedala prednosť v jazde motocyklu zn. Honda CB 600, ev. č. RK794AC, prichádzajúceho po ceste označenej ako hlavná cesta, ktorý v tom čase viedol XXXXX, nar. 5.04.1967 v smere od administratívnej budovy Mondi SCP na cestu I/59 Bystrickú cestu v Ružomberku, v dôsledku čoho došlo ku kolízii uvedených vozidiel, ri nehode došlo k ľahkému zraneniu XXXXX, ktorý utrpel zlomeninu distálneho článku II. prsta ľavej nohy bez posunu, pomliaždenie a odreninu mäkkých častí ľavého predkolenia a pomliaždenie mäkkých častí chrbta s dobou PN, liečenia a obmedzenia obvyklého spôsobu života v trvaní 3 až 4 týždne, škoda na vozidlách bola najmenej 300, - Eur.  
 
Odôvodnenie:
                Uznesením povereného príslušníka, OR PZ ODI Ružomberok sp. zn. ORP-72/DI-RK-2015 z 31.10.2014 bolo podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
       Spáchanie skutku bolo obvinenej okrem jej priznania preukázané aj výpoveďami svedkov XXXXX, XXXXX, XXXXX a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
       Obv. XXXXX a poškodený uzavreli dňa 26.01.2016 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený od obvinenej požadoval náhradu škody vo výške 700,- Eur, ktorú poškodenému uhradila. Obvinená uhradila VšZP 29,75 Eur.
 
             Obv. XXXXX slobodne, vážne, zrozumiteľne a určito vyhlásila, že spáchala skutok, za ktorý je stíhaná.	
            
             Obv. XXXXX zložila na účet Okresnej prokuratúry v Ružomberku peňažnú sumu vo výške 100,- Eur, pričom adresátom sumy 50,- Eur je Občianske združenie Hrabovčan, so sídlom Hrabovská cesta 2, 03401 Ružomberok, IČO: 3797614, č. účtu SK3109000000000333804090, kde z uvedenej sumy 50,- Eur patrí štátu na peňažnú pomoc obetiam trestnej činnosti 50% podľa osobitného zákona.

Poškodený spolu s obvinenou pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinená zložila na účet Okresnej prokuratúry Ružomberok. 
        
          Táto suma je primeraná závažnosti spáchaného trestného činu.
    
          Obvinená a poškodený s týmto spôsobom vybavenia veci v prípravnom konaní vyslovili súhlas. 
    	
      Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 
	 
          Preto som rozhodol tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu nie je prípustná sťažnosť. 

JUDr. Juraj Stankoviansky 
prokurátor